**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRIPAŽINTO**

**NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAKIO MATERIALIOJO TURTO NURAŠYMO IR LIKVIDAVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą ir šiuo metu savivaldybės biudžetinių įstaigų (toliau – BĮ) Klaipėdos Tauralaukio progimnazijos, Klaipėdos Vitės progimnazijos, naudojamą ir disponuojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo ir mokslo ministerija, vadovaujantis 2004-04-15 Lietuvos Respublikos Vyriausybės nutarimu Nr. 418 „Dėl kompiuterių programinės įrangos perdavimo“, 2004-10-13 LR Vyriausybės nutarimu Nr. 1283 „Dėl kompiuterių įrangos perdavimo“, LR Vyriausybės nutarimu Nr. 1014 „Dėl kompiuterių programinės įrangos perdavimo“, 2006-10-18 LR Vyriausybės nutarimu Nr. 1026 „Dėl kompiuterių programinės įrangos perdavimo“*,* 2018-04-09 LR Vyriausybės nutarimu Nr. 340 „Dėl kompiuterinės įrangos perdavimo savivaldybėms“, perdavė Klaipėdos miesto savivaldybei valdyti ir naudoti patikėjimo teise nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką bei programinę įrangą*.*

Klaipėdos miesto savivaldybės administracija gavo BĮ Klaipėdos Tauralaukio progimnazijos, BĮ Klaipėdos Vitės progimnazijos, prašymus nurašyti nenaudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką bei programinę įrangą. Įstaigose sudarytos komisijos siūlo šį turtą nurašyti nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos Švietimo informacinių technologijų centrą, Lietuvos Respublikos Švietimo ir mokslo ministeriją dėl sutikimo nurašyti valstybės turtą, institucijų leidimai buvo gauti.

Savivaldybės tarybos sprendimas reikalingas BĮ Klaipėdos Tauralaukio progimnazijos, BĮ Klaipėdos Vitės progimnazijos nenaudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos Tauralaukio progimnazijos, BĮ Klaipėdos Vitės progimnazijos nematerialusis, ilgalaikis ir trumpalaikis materialusis turtas bus nurašytas kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti BĮ Klaipėdos Tauralaukio progimnazijos, BĮ Klaipėdos Vitės progimnazijos, nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Turto skyriaus vedėjas Edvardas Simokaitis